मायावती पिछले चार दिनों से पार्टी के आला नेताओं और जिम्मेदार पदाधिकारियों के साथ पार्टी की हार की समीक्षा और नए सिरे से संगठन के गठन का काम कर रही थीं. शुक्रवार को उन्होंने पश्चिमी यूपी के मेरठ, बरेली, सहारनपुर और मुरादाबाद मंडल की समीक्षा और नए सांगठनिक ढांचे में जोन कोऑर्डिनेटर, लोकसभा प्रभारी व जिलाध्यक्षों की नियुक्ति का काम अपने स्तर से पूरा किया. पश्चिमी यूपी के इन चारों मंडलों को एक जोन का शक्ल दिया गया है. इस जोन की जिम्मेदारी राष्‍ट्रीय महासचिव नसीमुद्दीन सिद्दीकी, पूर्व कोऑर्डिनेटर अतर सिंह राव और रणधीर कश्यप को सौंपी गई है.